b'\n_START_ARTICLE_\n884 Naval Air Squadron\n_START_PARAGRAPH_\n884 Naval Air Squadron (884 NAS) oli Britannian Kuninkaallisen laivaston ilmavoimien lentolaivue.\n_START_SECTION_\nPalvelus\n_START_PARAGRAPH_\nLaivue perustettiin 1. marraskuuta 1941 RNAS Donibristless\xc3\xa4 kalustonaan 6 Fulmar II:a. Laivue oli tarkoitus liitt\xc3\xa4\xc3\xa4 saattuetukialus HMS Biterille. Laivue oli aluksi koulutettavana Turnhousessa liitettyn\xc3\xa4 RAF:n 14 lentoryhm\xc3\xa4\xc3\xa4n, mist\xc3\xa4 se siirrettiin 23. hein\xc3\xa4kuuta 1942 HMS Victoriousille suojaamaan Maltalle matkaavaa saattuetta._NEWLINE_Laivueen palattuakotimaahan se siirrettiin 21. elokuuta maihin Lee-on-Solentiin ja edelleen liitettyn\xc3\xa4 14. ryhm\xc3\xa4\xc3\xa4n 25. syyskuuta Skeabraeen. Laivue palasi 22. lokakuuta HMS Victoriousille l\xc3\xa4hte\xc3\xa4kseen Pohjois-Afrikan maihinnousuun. Laivueen palattua kotimaahan se siirrettiin maihin, jossa se palveli h\xc3\xa4vitt\xc3\xa4j\xc3\xa4laivueena. Laivue lakkautettiin 20. hein\xc3\xa4kuuta 1943 Machrihanishissa._NEWLINE_Laivueen uudelleen perustamisesta tehtiin esitys vuoden 1945 lopulla, jolloin sen kalustoksi esitettiin 21 Supermarine Seafirea. Laivue oli tarkoitus liitt\xc3\xa4\xc3\xa4 Brittil\xc3\xa4isen Tyynenmeren laivaston 22. Tukialuslentorykmenttiin, mutta ajatuksesta luovuttiin sodan p\xc3\xa4\xc3\xa4ttyess\xc3\xa4.'